Document ID: /fineweb-2-swissfilter-quality_10-filterrobots/filtered/02038.jsonl.gz/5433

La regenza tessinaisa ha rinforzà sias mesiras cunter l'auta concentraziun da pulvra fina en l'aria. La populaziun vegn plinavant admonida dad ir uschè pauc sco pussaivel cun auto e da duvrar ils meds publics.
Sco stimulaziun è il traffic public gratuit. Gia dapi oz suentermezdi vala ina limita da tempo dad 80 km/h sin l'autostrada A2 tranter Chiasso e Rivera.
La valur maximala da pulvra fina da 50 milligrams per meter cubic è vegnida surpassada la fin da l'emna passada per bler.
RR novitads 12:00+